Diari Oficial de la Generalitat Valenciana


Sumari del DOGV 3233, del 30-04-1998 (1998/3140)

Informació pública del Programa d'Actuació Integrada de la Unitat d'Actuació número 28 de Sagunt.
-------------------------------------------------------------------------------------------------

### Dades del document

Número de DOGV
:   3233

Data del DOGV
:   30-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3140


Organisme emissor
:   Ajuntament de Sagunt

Tipus de document
:   Anunci

Informació pública del Programa d'Actuació Integrada de la Unitat d'Actuació número 28 de Sagunt. [1998/M3140]
  
En data 2 de desembre de 1997 es va adoptar la següent resolució d'Alcaldia:
  
Vist que el Ple de la corporació municipal, en sessió ordinària del dia 25 de novembre de 1997, va adoptar els següents acords:
  
Primer
  
Desistir aquest Ajuntament de desplegar el Projecte de Reparcel·lació de la Unitat d'Actuació número 28, en base al que disposa la disposició transitòria sisena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
Que es procedisca a sotmetre al tràmit d'informació pública i simultània competència entre iniciatives el Programa d'Actuació Integrada de la Unitat d'Actuació número 28, que comprén els projectes de reparcel·lació i d'urbanització, presentat pel senyor José Mellado Cuenta, en nom i representació, com a president, de l'Agrupació d'Interés Urbanístic de la Unitat d'Actuació número 28.
  
En conseqüència, i segons l'article 46.3 de l'esmentada llei, i en prossecució dels tràmits de l'expedient, procedirà sotmetre la proposta de programa a informació pública, per termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana. (Aquesta documentació es troba dipositada en l'Ajuntament de Sagunt. Departament d'Urbanisme.)
  
Qualsevol interessat podrà comparéixer en l'Ajuntament de Sagunt i consultar la
  
documentació que integra la proposta de programa, així com formular, si escau, al·legacions o alternatives tècniques, dins del termini indicat en el paràgraf anterior i en els termes que estableix el punt 4 de l'article 46 del dit text legal.
  
D'altra banda, es fa saber que, durant el període de cinc dies, comptats a partir del venciment del termini anterior, podran presentar-se les proposicions juridicoeconòmiques de les distintes alternatives tècniques que optaran a l'adjudicació del programa, a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques. En aquest cas, la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
D'altra banda, les propostes juridicoeconòmiques que s'hi presenten per a optar a l'adjudicació hauran d'incorporar a la seua documentació la justificació d'haver constituït una garantia provisional per l'import del 2% del pressupost total del programa, aplicant aquest requisit per analogia a l'article 36 de la Llei de Contractes de les Administracions Públiques.
  
L'acte d'obertura de pliques tindrà lloc a les 12.00 hores del dia següent hàbil a la conclusió del termini per a presentar-les, al Departament d'Urbanisme. Totes les actuacions podran ser objecte de consulta i al·legacions pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
A la vista de tot l'anterior, resolc:
  
Primer
  
Sotmetre al tràmit d'informació pública i simultània competència entre iniciatives el Programa de la Unitat d'Actuació número 28 del vigent Pla General d'Ordenació, presentat pel senyor José Mellado Cuenca, en nom i representació, com a president, de l'Agrupació d'Interés Urbanístic de la Unitat d'Actuació número 28, que comprén el projecte de reparcel·lació i projecte d'urbanització.
  
Segon
  
Que es practique la notificació de la present resolució als propietaris cadastrals i registrals dels terrenys afectats, en els termes i terminis anteriorment transcrits.
  
La qual cosa li comunique per a coneixement i efectes.